
“Dicídeme u-la muller 

de celme ñucego e amante, 
que hei de o mundo percorrer 
e ó pé xemer un instante.” 1 

Moore. 


Un fermoso día de xullo, a belida Margarida, raíña de Navarra, daquela 
visitando ó seu real irmán, organizara unha festa campestre para a mañá 
seguinte, á que Francisco declinara asistir. Estaba morriñento e, seica, a 
causa era unha rifa amorosa coa dama favorita. Chegou o día seguinte con 
choiva fecha e nubeiros que coutaron os plans da elegante xuntanza. 
Margarida estaba encabuxada e axiña se aburriu: a súa única esperanza de 
divertimento era Francisco que, como estaba encerrado, facía aínda máis 
tentador desexar velo. Entrou no seu cuarto. E1 estaba de pé diante da 
fiestra, contra a que petaba a ruidosa treboada, escribindo cun diamante no 
cristal. Dous fermosos cans eran a súa única compañía. Ó entrar a raíña 
Margarida, deixou caer ás présas a cortina de seda da fiestra e semellou un 
pouco confuso. 

—Que traizón é esa, meu señor —dixo a raíña—, que vos arroiba as 
fazulas? Teño que sabela. 

—É unha traizón —contestou o rei— e xa que logo, querida irmá, non 
debedes vela. 

Iso excitou aínda máis a curiosidade de Margarida, resultando nunha porfía 
de brincadeira. Francisco cedeu finalmente. Esvacoouse nun enorme sillón 
de alto respaldo e cando a dama recolleu a cortina cun sorriso pillabán, 
púxose serio e sentido, mentres matinaba no motivo que inspirara o seu 
libelo contra as mulleres. 


—Que vexo? —exclamou Margarida—, isto évos un delito de lesa 
maxestade... 

“Souvent femme varie, 

Bien fou qui s’y fie!” 2 

Con poucos cambios melloraría moito o voso dístico. Non soaría mellor así: 

Souvent homme varie, 

Bien folle qui s’y fie? 3 

Podería contarvos vinte historias sobre a inconstancia dos homes. 

—Quedaría contento cunha soa historia auténtica de fidelidade feminina — 
dixo Francisco secamente—, pero non me encirredes. Por vos finxiría estar 
a ben con esas lenes mutabilidades. 

—Desafíovos, maxestade —contestou Margarida de socate—, a que me 
poñades algún exemplo de impostura dalgunha dama nobre e de boa 
reputación. 

—Como o de Emilie de Lagny? —preguntou o rei. 

Ese era un tema doloroso para a raíña. A Emilie criárana na súa propia casa 
como a máis fermosa e a máis virtuosa das súas damas de honra. Amaba 
dende había moito ó señor de Lagny, así é que as nupcias se celebraran con 
ledicia e completo descoñecemento do ominoso futuro. Apenas un ano 
despois, acusaran a De Lagny de render traidoramente ó emperador unha 
fortaleza que estaba ó seu cargo, e fora condenado a cadea perpetua. 
Durante un tempo Emilie semellara inconsolable. Visitaba adoito o alxube 
do seu home e sufría á volta, de ve-la súa miseria, tal paroxismo de dor que 
ameazaba a súa vida. De súpeto, naquel tempo doloroso, desaparecera. 
Eínha investigación só desvelara o feito deshonroso de que escapara de 
Francia coas súas alfaias e acompañada do seu paxe, Robinet Leroux. 
Espallárase a rexouba de que a dama e o mozo se aloxaran no mesmo 
cuarto, e Margarida, furiosa por esta descuberta, madou que non se buscara 
máis a súa favorita perdida. 

Encirrada polo seu irmán, defendeu a Emilie, afirmando que creía na súa 
inocencia, chegando mesmo a chufarse de ser quen de presentar probas da 
súa inocencia nun mes. 



—Robinet era un rapaz guapo —dixo Francisco a rir. 

—Fagamos unha aposta —exclamou Margarida—. Se perdo, levarei o voso 
infame dístico coma vergoñenta divisa ata a sepultura; se gaño... 

—Crebarei a ñestra e concedereivos calquera graza que queirades. 

Durante moito tempo trobadores e xograres cantaron o resultado desta 
aposta. A raíña mandou un cento de emisarios e ofreceu recompensas por 
calquera información sobre Emilie en baluto. O mes estaba a acabar e 
Margarida tería dado unha morea de coruscantes alfaias por redimirse da 
súa promesa. Na véspera do terrible día, o carcereiro da cadea onde estaba 
preso o señor de Lagny pediu audiencia coa raíña, pois traía unha mensaxe 
do cabaleiro que dicía que, se dona Margarida pedía como graza o seu 
perdón e o seu real irmán lle permitía presentarse ante el, gañaría a aposta. 
A ecuánime Margarida estaba feliz e axiña fixo a promesa solicitada. 
Francisco non quería ve-lo seu desleal servente, pero estaba de boísimo 
humor, porque un cabaleiro trouxera aquela mañá novas da vitoria contra os 
imperialistas. O propio mensaxeiro era louvado no despacho como o 
cabaleiro máis destemido e valente de Francia. O rei cargouno de agasallos 
e só lamentaba que un voto lle prohibise levanta-la viseira ou dici-lo seu 
nome. 

Aquel mesmo serán, cando o sol brillaba a través da celosía na que estaba 
escrita a descortés poesía, Francisco estaba sentado no mesmo sillón, e a 
fermosa raíña de Navarra, coa vitoria refulxíndolle nos ollos, estaba sentada 
ó seu carón. O preso entrou acompañado polos gardas: o seu corpo 
enfeblecera pola fame e camiñaba cambaleándose. Axeonllouse ó pé de 
Francisco e descubriu a cabeza; unha densa cabeleira dourada escapou 
entón e caeu polas sumidas fazulas e a pálida fronte do suplicante. 

—Traizón! —berrou o rei—. Carcereiro, onde está o preso! 

—Señor, non o culpe —dixo a voz suave e vacilante de Emilie—; homes 
máis sabios ca el foron enganados por unha muller. O meu querido señor 
era inocente do crime polo que o castigaron. Só había un xeito de salvalo: 
tomei as súas cadeas; el escapou co pobre Robinet Leroux vestido coma 
min; alistouse de novo no exército; o novo e galante cabaleiro que entregou 
o despacho á vosa maxestade e ó que cubirstes de honores e recompensas. 



é o meu querido Enguerrard de Lagny. Agardei pola súa venida coa proba 
da súa inocencia para darme a coñecer á miña señora, a raíña. Gañou logo a 
aposta e a graza que pida...? 

—Que será o perdón de de Lagny, —dixo Margarida axeonllándose ante o 
rei—. Perdoade ó voso leal vasalo, señor, e recompensade a ñdelidade desta 
dama. 

O primeiro que ñxo Lrancisco foi rompe-la ñestra mentireira, logo levantou 
as damas da súa suplicante postura. 

No torneo co que se celebrou esta “Vitoria das Damas”, o señor de Lagny 
levou tódolos premios; e había, sen dúbida, más fermosura nas pálidas 
fazulas de Emilie, máis graza na súa delgadez, sendo a mostra do 
verdadeiro afecto, ca no prote máis soberbio en na face máis fresca das 
belezas máis senlleiras asistentes á elegante festa. 



Notas 


M ] 

Tradución propia. 


Decote a muller varía, 
á ben tolo o que se 
(Tradución propia) 


Decote o home varía, 
á ben tola a que se 
(Tradución propia) 


